**Školska godina 2021./2022.**

Učitelji i stručni suradnici naše škole vrlo su samostalni u osmišljavanju strategija poučavanja. Oni su ključni faktori u podizanju razine razvoja društva te edukaciji svih novih, mladih generacija djece. Ono što smatramo da je ključ rada s djecom jest motivacija, točnije unutarnja, iskrena želja za radom s djecom. Kako bi rad u našoj školi bio kvalitetan, bitan je i odnos djelatnika prema drugom djelatniku. Nastavno na to, naš Tim za kvalitetu stavlja naglasak na međusobno poštovanje, umrežavanje i podizanje kulture suradnje. Tim za kvalitetu izrazito je važan za podizanje kvalitete rada škole, djeluje u svim segmentima djelovanja škole i povezan je s predmetnim kurikulima i kurikulima međupredmetnih tema.

Europski parlament proglasio je 2022. godinom mladih. Nastoji se uključiti mlade ljude u europske i nacionalne politike. Cilj je osigurati im radna mjesta i povećati kvalitetu života. U tom kontekstu i Tim za kvalitetu svakako će dati svoj doprinos, u svojim mogućnostima.

**“Obrazovni sustav izuzetno je važan segment društvenog funkcioniranja, a njegova kvaliteta utječe na sva područja društva i na osobni razvoj pojedinca. Unaprjeđenje kvalitete obrazovanja jedan je od strateških ciljeva Republike Hrvatske, ali treba biti i zadaćom svake pojedinačne obrazovne institucije. Na kvalitetu obrazovanja može se djelovati s različitih aspekata (poboljšanje programa, poboljšanje materijalnog stanja,…) i razina. Kvaliteta obrazovanja unaprjeđuje se i poboljšanjem kvalitete svake pojedinačne škole. Kako bi škole mogle poboljšati svoju kvalitetu, važno je utvrditi početno stanje, odabrati razvojne ciljeve i sustavno raditi na njihovu ostvarenju. U procesu utvrđivanja stanja i odabira prioriteta, od izuzetne je pomoći samovrjednovanje kao općeprihvaćeni proces u mnogim zemljama.”**

(Vodič za provedbu samovrjednovanja u osnovnim školama, Nacionalni centar za vanjsko vrednovanje obrazovanja, Zagreb, 2009.)

**Voditeljica Tima za kvalitetu**: Ana Hrćan Šojat

**Članovi Tima za kvalitetu:**

1. Zrinka Vukelić
2. Tamara Čović
3. Kristina Jurković
4. Josip Laškarin
5. Tomislav Jurić